text: Actualitzada 15/04/2021 a les 07:44
  -'COBERTURA'
  Guillermo Peñalvar, un director de cinema argentí, ha d'enfrontar-se al passat en rebre un homenatge per la cèlebre pel·lícula que el va dur a la fama i a conèixer la seva actual parella, l'actriu Roxana. Amb Bruno Oro i Clara Segura. Hora: 20.30 h.
  -'PRESENTACIÓ'
  Presentació de la novel·la de Domènec Ferran Gran és la negra nit. Hora: 19.30 h.
  Centre cultura la Llacuna.
  -'DESSINE-MOI L'ÉCOLOGIE'
  L'exposició pretén obrir els ulls sobre l'estat del nostre planeta i les conseqüències de la nostra activitat sobre àmbits com la biodiversitat, la salut, etc.
  -'KINTSUGI'
  Un recull de 38 fotografies del famós artista audiovisual i teòric de la fotografia Joan Fontcuberta. El kintsugi és una tècnica tradicional japonesa que consisteix a reparar peces de ceràmica trencades marcant les fractures amb fil d'or. Museu Fàbrica Reig. Sant Julià de Lòria. Fins al 2 de maig.
  -'COLORS PER AL PLANETA (2008-2018)'
  ArtCamp Andorra Colors per al Planeta és una trobada internacional d'artistes de la pintura que té lloc a Andorra cada dos anys, des del 2008, a iniciativa de la Comissió Nacional Andorrana per a la UNESCO.
  Andorra la Vella. Fins al 16 d'abril
  -'TALENTS AMB DENOMINACIÓ D'ORIGEN: DE RIGALT A PUIGDENGOLAS''
  Exposició que disposa d'una selecció de quadres d'artistes catalans que la col·lecció d'art de Crèdit Andorrà ha anat forjant des del 1989. Casas, Urgell, Mir o Meifrèn són alguns dels protagonistes de la mostra. Museu Thyssen. Escaldes. Fins al 9 de gener del 2022.
  -'EXPOSICIÓ VIRTUAL 'LA DISCOTECA DE "PEDRA". ELS DISCOS ANTICS DE RÀDIO ANDORRA''
  Us convidem a visitar l'exposició virtual La discoteca de "pedra", que hem organitzat per fer valer la recuperació del fons discogràfic de l'antiga Ràdio Andorra. Volem acostar el visitant a la complexitat de la conservació d'aquest singular patrimoni i explicar com es cuina als fogons de l'Arxiu de Ràdio Andorra.
  En línia. Andorra la Vella.
  -'VISITA GUIADA NOCTURNA A ANDORRA LA VELLA: FESTIVAL DE LLUM I COLOR'
  Vinguin a gaudir d'Andorra la Vella quan enfosqueix. En el marc d'un agradable passeig per la parròquia que a aquestes hores es converteix en un festival de llum i color que contribueix a alegrar considerablement els nostres sentits. Hora: 20 h. Plaça de la Rotonda. Andorra la Vella.
  -'HISTÒRIA DE LA CULTURA MUSICAL'
  La història de la música, com la de qualsevol altra expressió artística, va íntimament lligada al període històric que la genera. En aquest monogràfic es pretén traçar a grans trets la història del desenvolupament musical des de l'antiguitat fins als nostres dies. Els dijous de 18 h a 18 h.